《次祥卿焦山韵》
宋代·翟思

窗影江光四面开，虚空无处得生埃。依依山顶云飞去，隐隐海门潮上来。

喷雪浪搥藏鹤冢，落花风扫炼丹台。吸江亭上多时坐，谁信茶瓯胜酒杯。

作者简介：翟思（？～一一○二），字子久，丹阳（今属江苏）人，汝文父。神宗熙宁三年（一○七○）进士，自洪州教授除太学博士（以上《京口耆旧传》卷四《翟汝文传》）。元丰七年（一○八四）由监察御史擢殿中侍御史，改国子司业。八年，出知南康军。哲宗元祐三年（一○八八）复为殿中侍御史。四年，通判宣州。五年，知兖州。六年，再为国子司业。绍圣四年（一○九七）以直龙图阁知越州。元符二年（一○九九）移应天府。徽宗建中靖国元年（一一○一）再知越州，除秘书少监。崇宁元年卒（《忠惠集》附录《孙繁重刊翟氏公巽埋铭》）。今录诗二首。